《次韵外舅黄虞卿为爱山园好八首 其七》
宋代·喻良能

为爱山园好，林塘十亩宽。露深花脸湿，春浅柳眉攒。

只拟希高隐，那能缚小官。寿山谁问讯，太白正虬蟠。

作者简介：婺州义乌人，字叔奇，号香山。高宗绍兴二十七年进士。补广德尉。历迁工部郎中、太常寺丞。出知处州，寻以朝请大夫致仕。尝进《忠义传》二十卷，孝宗深加叹赏，即命颁行。为文精深典雅。有《香山集》、《家帚编》等。